
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 133 

6 Αυγούστου 2010 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

73. Καθιέρωση της 23 ης Απριλίου, ως δημόσιας εορτής 
τοπικής σημασίας για το Νομό Φθιώτιδας. 1 

ΚΑΝΟΝΙΣΜΟΙ 

Τροποποίησις και κωδικοποίησις του Κανονισμού της 
Εκκλησίας της Ελλάδος υπ’ αριθμ. 785/19.11.1970 
του Γενικού Φιλοπτώχου Ταμείου της Ιερός Μη- 


τροπόλεως Λαγκαδά. 2 

Κανονισμός λειτουργίας Τεχνικής Υπηρεσίας Ιερός 
Μητροπόλεως Λαγκαδά. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 73 

Καθιέρωση της 23 Γς Απριλίου, ως δημόσιας εορτής 
τοπικής σημασίας για το Νομό Φθιώτιδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Α.Ν. 198/1967 «Περί 
τρόπου καθιερώσεως και τελέσεως δημοσίων εορτών 
και τελετών και περί αντικαταστάσεως και καταργή- 
σεως διατάξεων τινων του Α.Ν. 447/1937 «περί τρόπου 
απονομής σεβασμού εις την Εθνικήν Σημαίαν και γενι¬ 
κώς τα Εθνικά Σύμβολα» (Α 215), 

2. Τις διατάξεις του άρθρου μόνου του Π.Δ/τος 555/1977 
«Περί βελτιώσεως διαδικασιών τινων κατά την έκδοσιν 
διοικητικών πράξεων επί αντικειμένων αρμοδιότητος 
Υπουργείων Εξωτερικών, Εθνικής Αμύνης, Εσωτερικών 
και Εθνικής Παιδείας και Θρησκευμάτων» (Α 184). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α 98). 

4. Την αριθ. 383/18.1.2010 κοινή απόφαση του Πρωθυ¬ 
πουργού και του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Καθορισμός αρμοδι¬ 


οτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου» (Β 29 και διόρθωση Β 60). 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Τη Δ 97/2010 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερι¬ 
κών, Αποκέντρωσης και Ηλεκτρονικής Διακυβέρνησης, 
αποφασίζουμε: 

Άρθρο 1 

Η 23 Π Απριλίου καθιερώνεται ως δημόσια εορτή τοπι¬ 
κής σημασίας για το Νομό Φθιώτιδας, σε ανάμνηση της 
Μάχης της Αλαμάνας και του μαρτυρικού θανάτου του 
Αθανασίου Διάκου, στις 23 Απριλίου 1821. 

Αρθρο 2 

Οι εκδηλώσεις του εορτασμού, οι οποίες θα γίνονται 
στο Νομό Φθιώτιδας, περιλαμβάνουν γενικό σημαιο¬ 
στολισμό από την 8η πρωινή μέχρι τη δύση του ηλίου 
της ημέρας της εορτής και φωταγώγηση των δημόσιων 
κτιρίων, των δημοτικών και κοινοτικών καταστημάτων 
καθώς και των καταστημάτων Ν.Π.Δ.Δ. και των Τρα¬ 
πεζών, από τη δύση του ηλίου της ημέρας της εορτής 
μέχρι τις πρωινές ώρες της επομένης. 

Αρθρο 3 

Το πρόγραμμα των εορταστικών εκδηλώσεων καταρ¬ 
τίζεται με απόφαση του Νομάρχη Φθιώτιδας. 

Άρθρο 4 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 23 Ιουλίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΓΕΩΡΓΙΟΣ ΝΤΟΛΙΟΣ 













2966 

Κ ΑΝΟΝΙΣΜΟ Ι 

(2) 

Τροποποίησις και κωδικοποίησις του Κανονισμού της 
Εκκλησίας της Ελλάδος υπ’ αριθμ. 785/19.11.1970 του 
Γενικού Φιλοπτώχου Ταμείου της Ιερός Μητροπό- 
λεως Λαγκαδά. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3. Τας υφιστάμενος κοινωνικός και πνευματικός ανά- 
γκας της Ιεράς Μητροπόλεως Λαγκαδά. 

4. Την υπ’ αριθμ. 8/11.6.2010 Πρότασιν του Σεβασμιω- 
τάτου Μητροπολίτου Λαγκαδά Ιωάννου. 

5. Την από 16.6.2010 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

6. Την από 18.6.2010 Απόφασιν Αυτής, αποφασίζει: 

Την τροποποίηση του Κανονισμού του εκκλησιαστικού 

ιδρύματος της Ιεράς Μητροπόλεως με την επωνυμίαν: 
«Γενικόν Φιλόπτωχον Ταμείον της Ιεράς Μητροπόλεως 
Λαγκαδά». 

Η συγκρότηση, οργάνωση, διοίκηση, διαχείριση και 
λειτουργία του Ιδρύματος αυτού θα διέπεται από τις 
διατάξεις του επόμενου Κανονισμού. 

ΤΡΟΠΟΠΟΙΗΣΙΣ ΤΟΥ ΚΑΝΟΝΙΣΜΟΥ 785/19-11-1970 

(Φ.Ε.Κ. 544/29-7-1972/τ.Β') ΤΟΥ ΓΕΝΙΚΟΥ ΦΙΛΟΠΤΩΧΟΥ 
ΤΑΜΕΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ 

ΚΕΦΑΛΑΙΩΝ Α' 

Σύστασις,Έδρα, Σφραγίς και Σκοπός του Ιδρύματος 

Αρθρον1 

Συνιστάται παρά τη Ιερά Μητροπόλει Λαγκαδά Εκ¬ 
κλησιαστικόν ΦιλανθρωπικόνΊδρυμα υπό την επωνυμίαν 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΛΑΓΚΑΔΑ». 

Αρθρον 2 

Το Ίδρυμα έχει ιδία σφραγίδα κυκλική φέρουσα εξω¬ 
τερικά τις λέξεις «ΙΕΡΑ ΙΥίΗΤΡΟΠΟΛΙΣ ΛΑΓΚΑΔΑ», εσωτε¬ 
ρικά «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ και στο κέντρο 
το σύμβολο του Σταυρού. 

Αρθρον 3 

Σκοπός του Ιδρύματος είναι η παροχή πάσης υλικής 
και πνευματικής συμπαραστάσεως προς τους Χριστι¬ 
ανούς της Ιεράς Μητροπόλεως Λαγκαδά. Ειδικώτερον 
και ενδεικτικώς περιλαμβάνονται εις τους σκοπούς του 
Ιδρύματος: 

- Η περίθαλψις ενδεών και άπορων οικογενειών και 
ατόμων. 

- Η καταβολή εξόδων δια την αποφυλάκισιν ατόμων 
ευρισκομένων εν ταις φυλακαίς. 

- Η ιατροφαρμακευτική περίθαλψις ασθενών. 


- Η οικονομική ενίσχυσις μαθητών και σπουδαστών. 

- Η ενίσχυσις των Φιλανθρωπικών Ιδρυμάτων, των Ενο- 
ριακών Πνευματικών Κέντρων και Κέντρων Νεότητος και 
των Κατηχητικών Σχολείων της Ιεράς Μητροπόλεως. 

- Η μισθοδοσία των απαραιτήτων Κοινωνικών Λειτουρ¬ 
γών και λοιπών Συνεργατών. 

-Ή οικονομική ενίσχυσις των Ενοριακών Ταμείων'Ερ- 
γων Αγάπης οσάκις παρίσταται ανάγκη. 

- Η έκδοσις εντύπων και περιοδικού θρησκευτικού 
περιεχομένου προς δωρεάν διανομήν εις τους Χριστι¬ 
ανούς. 

- Η διοργάνωσις εκδρομών δια μαθητάς Κατηχητι¬ 
κών Σχολείων, Τεχνικών Σχολών, εργαζομένων νέων 
και γερόντων. 

- Η λειτουργία συσσιτίων και κατασκηνώσεων. 

- Η προικοδότησις απόρων κορασίδων. 

ΚΕΦΑΛΑΙΟΝ Β' 

Διοίκησις και Εκπροσώπησις του Ιδρύματος 

Αρθρον 4 

ΤοΊδρυμα διοικείται υπό επταμελούς (7μελούς) Διοικη¬ 
τικού Συμβουλίου απαρτιζομένου εκ του Μητροπολίτου 
Λαγκαδά, ως Προέδρου, αναπληρουμένου εν απουσία ή 
κωλύματι αυτού υπό του νομίμου αναπληρωτού αυτού 
(Πρωτοσυγκέλλου ή Γενικού Αρχιερατικού Επιτρόπου), 
τριών Κληρικών και τριών λαϊκών, ανδρών ή γυναικών 
διοριζομένων μετά των αναπληρωτών αυτών υπό του 
Μητροπολίτου Λαγκαδά επί τριετεί θητεία. 

Παν μέλος εκλείπον ή παραιτούμενον αντικαθίσταται 
υπό του Μητροπολίτου. 

Ωσαύτως, κατόπιν ητιολογημένης αποφάσεως του 
Μητροπολίτου δύναται να αντικατασταθή μέλος του 
Διοικητικού Συμβουλίου και προ της λήξεως της θητείας 
του λόγω απουσιών εκ των Συνεδριών του Διοικητικού 
Συμβουλίου ή ολιγωρίας περί την επιτέλεσιν των ανα- 
τιθεμένων αυτώ καθηκόντων. 

Αρθρον 5 

Το Διοικητικόν Συμβούλιον συνέρχεται τακτικώς μεν 
κατά δίμηνον, επί τη προσκλήσει του Προέδρου ή του 
αναπληρωτού αυτού, εκτάκτως δε οσάκις ήθελε κρίνη 
τούτο αναγκαίον ο Πρόεδρος ή ήθελεν ζητηθή εγγράφως 
υπό τεσσάρων τουλάχιστον μελών αναφερόντων τα θέ¬ 
ματα δι' α ζητούσι την σύγκλησιν του Συμβουλίου. 

Το Διοικητικόν Συμβούλιον ευρίσκεται εν απαρτία, 
όταν οι παρόντες είναι πλείονες των απάντων. 

Αι αποφάσεις του Διοικητικού Συμβουλίου λαμβάνο- 
νται κατά πλειοψηφίαν, εν ισοψηφία κατισχυούσης της 
ψήφου του Προέδρου. 

Τα πρακτικά των Συνεδριάσεων του Διοικητικού Συμ¬ 
βουλίου αναγιγνώσκονται εις την αμέσως επομένην Συ- 
νεδρίασιν και υπογράφονται υπό των παρισταμένων 
κατά την ανάγνωσιν μελών. 

Το Διοικητικόν Συμβούλιον κατά την πρώτην Συνεδρί¬ 
αν αυτού εκλέγει μεταξύ των μελών του τον Γραμματέα, 
τον Ταμίαν και τον Ελεγκτήν του Ιδρύματος. 

Αρθρον 6 

Ο Γραμματεύς τηρεί τα Πρακτικά των Συνεδριάσεων 
του Διοικητικού Συμβουλίου και διεξάγει πάσαν αλλη¬ 
λογραφίαν αυτού, τηρών σχετικόν φάκελον ως και το 
πρωτόκολλον. Ο Γ ραμματεύς δύναται να επικουρήται εις 
το έργον του υπό τίνος των υπαλλήλων του Μητροπο- 
λιτικού Γ ραφείου οριζομένου υπό του Μητροπολίτου. 

Ο Ταμίας διαχειρίζεται την περιουσίαν του Ιδρύματος, 
ων υπόλογος κατά πάσαν ώραν έναντι του Προέδρου ή 
του Διοικητικού Συμβουλίου και τηρεί άπαντα τα σχε¬ 
τικά βιβλία της διαχειρίσεως. Ο Ταμίας δεν δύναται 
να έχη εις χείρας του ποσόν πλέον των πεντακοσίων 
ευρώ (500,00 €). 

Ο Ελεγκτής ελέγχει τα Γραμμάτια Εισπράξεων και τα 
Εντάλματα Πληρωμών, τα βιβλία Ταμείου και Πρακτικών, 
άτινα και προ της χρήσεως αυτών θεωρούνται και σφρα¬ 
γίζονται υπό της Ιεράς Μητροπόλεως, το Πρωτόκολλον 
της εισερχομένης και εξερχομένης αλληλογραφίας του 
τε Γενικού και των Ενοριακών Φιλόπτωχων Ταμείων, 
τουλάχιστον δις του οικονομικού έτους. Ωσαύτως, ο 
Ελεγκτής ελέγχει τους απολογισμούς των Ενοριακών 
Φιλοπτώχων. 

Άρθρον 7 

Το Διοικητικόν Συμβούλιον, προς ευχερεστέραν επι- 
τέλεσιν του έργου του, δύναται να καταρτίζη ειδικός 
Ύποεπιτροπάς αποτελουμένας εκ μελών αυτού και ετέ¬ 
ρων προσώπων, επιλεγομένων υπ’ αυτού. 

Άρθρον 8 

Το Διοικητικόν Συμβούλιον αποφασίζει περί παντός 
ζητήματος αφορώντος εις το Ιδρυμα. 

Ο Πρόεδρος του Ιδρύματος εκπροσωπεί νομίμως το 
Γ ενικόν και τα Ενοριακά Φιλόπτωχα Ταμεία ενώπιον πό¬ 
σης Δικαστικής και Διοικητικής Αρχής, συμβάλλεται εξ 
ονόματος και δια λογαριασμόν του Ιδρύματος, προηγου- 
μένη αποφάσει του Διοικητικού Συμβουλίου, υπογράφει 
την αλληλογραφίαν του Ιδρύματος και επικυρώνει τα 
αποσπάσματα Πρακτικών του Διοικητικού Συμβουλίου. 

Ο επιβαλλόμενος εις πολιτικός δίκας προς τοΊδρυμα 
όρκος δίδεται υφ’ ενός των λαϊκών μελών του Διοικητι¬ 
κού Συμβουλίου, εξουσιοδοτουμένου εκάστοτε εγγρά- 
φως προς τούτο υπό του Διοικητικού Συμβουλίου. 

Άρθρον 9 

Το αξίωμα των εκάστοτε συμμετεχόντων εις το Δι¬ 
οικητικόν Συμβούλιον του Ιδρύματος, ως και εις τας 
Υποεπιτροπάς, είναι τιμητικόν, αι δε προσφερόμεναι 
υπηρεσίαι υφ’ εκάστου των μελών παρέχονται δωρεάν 
άνευ αντιμισθίας ή αποζημιώσεως. 

ΚΕΦΑΛΑΙΩΝ Γ 

Πόροι του Ιδρύματος, Περιουσία και Διαχείρισις 

Αρθρον 10 

Πόροι του Ιδρύματος είναι: 

Αι εκάστοτε υπέρ αυτού επιχορηγήσεις της Ιεράς Μη¬ 
τροπόλεως Λαγκαδά. 

Εισφοραί των Ιερών Μονών, Ιερών Ναών και Ιερών 
Προσκυνημάτων της Ιεράς Μητροπόλεως Λαγκαδά, εγ- 
γραφόμεναι εν τοις Προϋπολογισμοίς υπό των οικείων 
Συμβουλίων και νομίμως εγκρινόμεναι. 

Κληρονομίαι, κληροδοσίαι και δωρεαί υπέρ του Ιδρύ¬ 
ματος ή και αφιερώματα εκ μέρους παντός τρίτου υπέρ 
αυτού, ως επίσης και τα εξ αυτών προερχόμενα έσο¬ 
δα. 

Πάσα επιχορήγησις υπέρ αυτού εκ μέρους του Κρά¬ 
τους ως και εισφοραί Δήμων και Κοινοτήτων ή άλλων 
Οργανισμών. 

Πρόσοδοι εκ περιφοράς δίσκου εν τοις Ιεροίς Ναοίς 
της Ιεράς Μητροπόλεως Λαγκαδά, τη εγκρίσει του Μη¬ 
τροπολίτου. 


Ποσοστόν, τριάκοντα και πέντε επί τοις εκατόν (35%) 
επί των προσόδων του Γενικού Εράνου της «ΗΜΕΡΑΣ 
ΤΗΣ ΑΓΑΠΗΣ». 

Παν έτερον έσοδον προερχόμενον εκ πάσης νομίμου 
πηγής. 

Αρθρον 11 

Η διοίκησις και διαχείρισις της περιουσίας του Ιδρύ¬ 
ματος ενεργείται υπό του Διοικητικού Συμβουλίου. 

Η εκμίσθωσις ακινήτων του Ιδρύματος, ως και η εκ- 
ποίησις, ενεργείται κατά τας κειμένας εκάστοτε διατά¬ 
ξεις «περί εκμισθώσεως και εκποιήσεως Εκκλησιαστικών 
ακινήτων». 

Δια πάσαν εισφοράν εις χρήμα εκδίδεται Γραμμάτι- 
ον Εισπράξεως υπογραφόμενον υπό του Προέδρου και 
του Ταμίου, δια πάσαν δε εισφοράν εις είδος εκδίδεται 
απόδειξις παραλαβής υπογραφομένη υπό των ιδίων και 
ακολουθεί σχετική καταχώρισις εν τοις οικείοις βιβλίοις 
του Ιδρύματος. 

Αρθρον 12 

Οι πόροι του Ιδρύματος διατίθενται δια την εκπλή- 
ρωσιν των σκοπών αυτού ως ούτοι καθορίζονται εις το 
άρθρον 3 του παρόντος Κανονισμού. 

Αρθρον13 

Το Διοικητικόν Συμβούλιον δύναται να εξουσιοδοτή 
τον Πρόεδρον δια την παροχήν οικονομικής ενισχύσεως 
εις ιδιώτας μέχρι ποσού δέκα ευρώ (10,00 €), και μέχρι 
του συνολικού ποσού των τριάκοντα ευρώ (30,00 €) 
κατά μήνα. 

Δια πάσαν πληρωμήν εκδίδεται ένταλμα πληρωμής 
υπογραφόμενον υπό του Προέδρου και του Ταμίου, δια 
παν δε χορηγούμενον είδος εκδίδεται διατακτική υπο- 
γραφόμενη υπό των αυτών. 

Αρθρον 14 

Ο Προϋπολογισμός και Απολογισμός του Ιδρύματος 
καταρτίζεται υπό του Διοικητικού Συμβουλίου και εγκρί- 
νεται υπό του Μητροπολιτικού Συμβουλίου της Ιεράς 
Μητροπόλεως Λαγκαδά, εφαρμοζομένων αναλόγως των 
κειμένων διατάξεων «περί εγκρίσεως Προϋπολογισμών 
και Απολογισμών των Ιερών Ναών». 

Η χρηματική περιουσία του Ιδρύματος, όταν υπερβαίνη 
τα εκατό ευρώ (100,00 €), δέον όπως κατατίθεται παρά 
τω εν Λαγκαδά Υποκαταστήματι της Αγροτικής ή άλλης 
Τραπέζης της Ελλάδος, δια την ανάληψιν δε οιουδήποτε 
ποσού απαιτείται τραπεζιτική επιταγή υπογεγραμμένη 
υπό του Προέδρου, του Ταμίου και του Ελεγκτού. 

Αρθρον 15 

Εν περιπτώσει διαλύσεως του Ιδρύματος άπασα η πε¬ 
ριουσία αυτού περιέρχεται αυτοδικαίως εις το Νομικόν 
Πρόσωπον της Ιεράς Μητροπόλεως Λαγκαδά, υφ’ ης 
διατίθεται προς εκπλήρωσιν των αυτών ή παρεμφερών 
σκοπών. 

ΚΕΦΑΛΑΙΩΝ Δ' 

Ενοριακά Φιλόπτωχα Ταμεία 

Αρθρον16 

Προς ευχερεστέραν εκπλήρωσιν του σκοπού του 
Γενικού Φιλοπτώχου Ταμείου συνιστάται παρ’ εκάστη 
Ενορία της Ιεράς Μητροπόλεως Λαγκαδά παράρτημα 
αυτού υπό την επωνυμίαν «Ενοριακόν Φιλόπτωχον Τα- 

μείον», στερούμενον ιδίας νομικής προσωπικότητος και 
διοικούμενον υπό πενταμελούς Διοικούσης Επιτροπής, 
αποτελουμένης εκ του Εφημερίου του Ιερού Ναού, ως 
Προέδρου, ενός Εκκλησιαστικού Συμβούλου και τριών 
ενοριτών, ανδρών ή γυναικών. Εις Ναούς όπου υπηρε- 
τούσι πλείονες Εφημέριοι, ο Πρόεδρος του Ενοριακού 
Φιλοπτώχου Ταμείου ορίζεται υπό του Μητροπολίτου. 

Ο Εκκλησιαστικός Σύμβουλος και οι τρεις ενορίται 
προτείνονται υπό του Εφημερίου - Προέδρου του Ενο- 
ριακού Φιλοπτώχου Ταμείου και διορίζονται υπό του 
Μητροπολίτου. Η θητεία των μελών των Ενοριακών Φι¬ 
λόπτωχων Ταμείων είναι τριετής. 

Ο Πρόεδρος και τα μέλη των Ενοριακών Φιλόπτω¬ 
χων Ταμείων δύνανται να αντικατασταθώσι και προ 
της λήξεως της τριετίας, είτε λόγω παραιτήσεως, είτε 
λόγω θανάτου, είτε μετ’ ητιολογημένην απόφασιν του 
Μητροπολίτου. 

Άρθρον17 

Άπαντα τα Ενοριακά Φιλόπτωχα Ταμεία εκπροσωπού¬ 
νται υπό του Γενικού Φιλοπτώχου Ταμείου. 

Άρθρον 18 

Η Διοικούσα Επιτροπή ενός έκαστου Ενοριακού Τα¬ 
μείου κατά την πρώτην αυτής Συνεδρίαν καταρτίζεται 
εις Σώμα, εκλέγουσα μεταξύ των μελών της Γραμματέα 
και Ταμίαν, των καθηκόντων του Αντιπροέδρου της Δι- 
οικούσης Επιτροπής Ενοριακού Φιλοπτώχου Ταμείου 
ασκουμένων πάντοτε υπό του Εκκλησιαστικού Συμβού¬ 
λου, όστις αναπληροί τον Πρόεδρον αυτής, απάντα ή 
κωλυόμενον. 

Ο Γραμματεύς τηρεί τα Πρακτικά του Ενοριακού Φι- 
λοπτώχου Ταμείου και διεξάγει την σχετικήν αλληλο¬ 
γραφίαν. 

Ο Ταμίας διαχειρίζεται τους πόρους του Ενοριακού 
Φιλοπτώχου Ταμείου και τηρεί τα σχετικά βιβλία της 
διαχειρίσεως, ων υπόλογος κατά πάσαν ώραν έναντι 
της Διοικούσης Επιτροπής του Ενοριακού Φιλοπτώχου 
Ταμείου και του Διοικητικού Συμβουλίου του Γενικού 
Φιλοπτώχου Ταμείου. 

Άρθρον 19 

Η Διοικούσα Επιτροπή του Ενοριακού Φιλοπτώχου 
Ταμείου συνεδριάζει τακτικώς μεν κατά δίμηνον, ελέγ- 
χουσα τα έσοδα και έξοδα του παρελθόντος διμήνου, 
εκτάκτως δε οσάκις κρίνεται τούτο απαραίτητον υπό 
του Προέδρου ή τριών τουλάχιστον μελών αυτής. 

Άρθρον 20 

Πόροι του Ενοριακού Φιλοπτώχου Ταμείου είναι: 

Ειδική επιχορήγησις του οικείου Ιερού Ναού, αναγρα- 
φομένη εν τω Προϋπολογισμοί) αυτού και εγκρινομένη 
υπό του Μητροπολιτικού Συμβουλίου. 

Το προϊόν υφισταμένου εν τω οικείω Ιερώ Ναώ ειδι¬ 
κού κυτίου ως και το προϊόν εκ περιφοράς δίσκου εν 
τω οικείω Ιερώ Ναώ, διενεργουμένης μετ’ έγκρισιν του 
Μητροπολίτου. 

Αι προαιρετικοί, τακτικοί ή έκτακτοι εισφοραί των 
πιστών. 

Δωρεαί, επιχορηγήσεις και κληροδοτήματα. 

Ποσοστόν εξήκοντα και πέντε επί τοις εκατόν (65%), 
εκ του εράνου της «Ημέρας της Αγάπης». 

Παν έτερον έσοδον προερχόμενον εκ πόσης νομίμου 
πηγής. 


Άρθρον 21 

Οι πόροι των Ενοριακών Φιλόπτωχων Ταμείων διατί¬ 
θενται δια την εντός της Ενορίας πραγμάτωσιν των εν 
τω άρθρω 3 αναγραφομένων σκοπών. 

Άρθρον 22 

Πάσα πληρωμή γίνεται κατόπιν αποφάσεως της Διοι- 
κούσης Επιτροπής του Ενοριακού Φιλοπτώχου Ταμείου, 
επί τη βάσει Ενταλμάτων υπογραφομένων υπό του Προ¬ 
έδρου, του Γραμματέως και του λαμβάνοντος. 

Αι εισπράξεις γίνονται επί τη βάσει Γραμματίων υπο- 
γραφομένων υπό του Προέδρου και του Ταμίου. 

Άρθρον 23 

Τα εν τω Ταμείω του Ενοριακού Φιλοπτώχου Ταμεί¬ 
ου μετρητά δεν δύνανται να υπερβαίνωσι το ποσόν 
των εκατό ευρώ (100,00 €). Τα επιπλέον κατατίθενται 
επ’ ονόματι αυτού εις το πλησιέστερον Υποκατάστημα 
της Αγροτικής ή άλλης Τραπέζης της Ελλάδος, δια την 
ανάληψιν δε οιουδήποτε ποσού απαιτείται τραπεζιτι¬ 
κή επιταγή, υπογραφομένη υπό του Προέδρου και του 
Ταμίου του Ενοριακού Φιλοπτώχου. 

Άρθρον 24 

Τα Ενοριακά Φιλόπτωχα Ταμεία τηρούν τα εξής βιβλία: 

1. Βιβλίον Πρακτικών. 

2. Βιβλίον Ταμείου. 

3. Πρωτόκολλον εισερχομένης και εξερχομένης αλ¬ 
ληλογραφίας. 

4. Γραμμάτια Εισπράξεων. 

5. Εντάλματα Πληρωμών. 

6. Διπλοτύπους αποδείξεις παραλαβής ειδών. 

7. Διατακτικός χορηγήσεως ειδών, άπαντα ηριθμη- 
μένα και τεθεωρημένα υπό του Ελεγκτού του Γ ενικού 
Φιλοπτώχου Ταμείου. 

Άρθρον 25 

Τα Ενοριακά Ταμεία δεν διαθέτουν ιδίαν σφραγίδα, 
αλλ’ άπαντα τα εν τω προηγουμένων άρθρων μνημο¬ 
νευόμενα βιβλία και έντυπα αυτών σφραγίζονται δια της 
σφραγίδος του Γενικού Φιλοπτώχου Ταμείου. 

Άρθρον 26 

Τα Ενοριακά Φιλόπτωχα Ταμεία υποβάλλουσι κατ’ 
έτος, εντός του μηνός Ιανουάριου, τον απολογισμόν 
της προηγουμένης χρήσεως μεθ' απάντων των δικαιο- 
λογητικών της διαχειρίσεως, εις το Διοικητικόν Συμβού- 
λιον του Γενικού Φιλοπτώχου Ταμείου, προς έλεγχον 
και έγκρισιν. 

ΚΕΦΑΛΑΙΟΝ Ε' 

Γ ενική Συνέλευσις και Αογοδοσία 

Άρθρον 27 

Άπαξ του έτους συνέρχονται εις Γ ενικήν Συνέλευσιν 
άπαντα τα μέλη του Γενικού Φιλοπτώχου Ταμείου και 
των Ενοριακών Φιλοπτώχων Ταμείων, κατόπιν προ- 
σκλήσεως του Μητροπολίτου, κατά την οποίαν γίνεται 
Έκθεσις των Πεπραγμένων και προγραμματίζεται η πε¬ 
ραιτέρω δραστηριότης του Ιδρύματος, συντασσομένου 
σχετικού Πρακτικού, υπογραφομένου υπό του Διοικητι¬ 
κού Συμβουλίου του Γενικού Φιλοπτώχου Ταμείου και 
των Προέδρων της Διοικούσης Επιτροπής των Ενορια- 
κών Φιλόπτωχων Ταμείων. 

Άρθρον 28 

Ο έλεγχος της ετήσιας διαχειρίσεως του Γενικού Φι- 
λοπτώχου Ταμείου ενεργείται υπό της Διευθύνσεως 
Οικονομικής Επιθεωρήσεως της Ιερός Συνόδου, κατά το 
άρθρον 16 του υπ’ αριθμ. 100/1998 Κανονισμού. 

ΚΕΦΑΛΑΙΟΝ ΣΤ' 

Η «Ημέρα της Αγάπης» 

Αρθρον 29 

Η «Ημέρα της Αγάπης», καθ' ην διεξάγεται Γενικός 
Έρανος εν απάση τη περιφερεία της Ιεράς Μητροπό- 
λεως Λαγκαδά, δι' ηριθμημένων κουπονίων, ορίζεται δι' 
αποφάσεως του Διοικητικού Συμβουλίου του Γενικού 
Φιλοπτώχου Ταμείου. 

ΚΕΦΑΛΑΙΟΝ Ζ' 

Ειδικοί Διατάξεις 

Άρθρον 30 

Περί παντός θέματος μη διαλαμβανομένου εν τω πα- 
ρόντι Κανονισμώ επιλαμβάνεται και αποφασίζει το Διοι¬ 
κητικόν Συμβούλιον του Γενικού Φιλοπτώχου Ταμείου. 

Άρθρον 31 

Ο παρών Κανονισμός καταργείται ή τροποποιείται 
υπό της Ιεράς Συνόδου, κατόπιν αποφάσεως του Δι¬ 
οικητικού Συμβουλίου του Γενικού Φιλοπτώχου Ταμεί¬ 
ου, λαμβανομένης εν Συνεδρία υπό την Προεδρίαν του 
Μητροπολίτου. 

Άρθρον 32 

Η ισχύς του παρόντος Κανονισμού άρχεται από της 
δημοσιεύσεώς του εις την Εφημερίδα της Κυβερνήσεως 
και το επίσημον Δελτίον της Ιεράς Συνόδου της Εκκλη¬ 
σίας της Ελλάδος «ΕΚΚΛΗΣΙΑ». 

Άρθρον 33 

Η τροποποίησις του Κανονισμού υπ’ αριθμ. 785/1970 
δια του παρόντος Κανονισμού, ουδεμίαν δαπάνην προ- 
καλεί εις βάρος του Προϋπολογισμού της Ιεράς Μητρο- 
πόλεως Λαγκαδά. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουνίου 2010 

Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

Κανονισμός λειτουργίας Τεχνικής Υπηρεσίας 
Ιεράς Μητροπόλεως Λαγκαδά. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

α. Τας σχετικός διατάξεις των άρθρων 29 παρ. 2, 36 
παρ. 2 και 46 παρ. 2 του Ν. 590/1977 «Περί Καταστατικού 
Χάρτου της Εκκλησίας της Ελλάδος» (Φ.Ε.Κ. 146 Α'). 

β. Την ανάγκην οργανώσεως Τεχνικής Υπηρεσίας 
παρά τη Ιερά Μπτροπόλει, δί εκτέλεσιν των Εκκλησι¬ 
αστικών Έργων. 

γ. Την ανάγκην καθορισμού των Οργάνων Τεχνικής 
Υπηρεσίας, όπως αυτά προβλέπονται από τον Ν. 3669/ 


2008 (Α' 116) και τα άρθρα 1 παρ. 14, 33 παρ. 6 και 41 παρ. 
9 του Ν. 3316/2005 «Ανάθεση και εκτελεση δημοσίων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις» (Φ.Ε.Κ. Α' 42, διορθ. 
σφάλμ. εις Φ.Ε.Κ. Α' 85), και άρθρου 4 παρ. 10 του Ν. 3481/ 
2006 «Τροποποιήσεις στη νομοθεσία για το Εθνικό Κτη¬ 
ματολόγιο, την ανάθεση και εκτέλεση συμβάσεων έργων 
και μελετών και άλλες υπηρεσίες και άλλες διατάξεις» 
(Φ.Ε.Κ. Α' 42, διορθ. σφάλμ. εις Φ.Ε.Κ. Α' 85), δια την 
αντιμετώπισιν της εκτελέσεως των έργων της Ιεράς 
Μητροπόλεως, τα οποία χρηματοδοτούνται από τας 
Δημοσίας Επενδύσεις, καθώς και από τας επενδύσεις 
των «Κοινοτικών Πλαισίων Στήριξης» ή εξ ετέρας νο¬ 
μίμου πηγής. 

δ. Το υπ’ αριθμ. 1243/806/28.4.2004 Εγκύκλιον Σημεί¬ 
ωμα της Ιεράς Συνόδου της Εκκλησίας της Ελλάδος 
«Περί συστάσεως Τεχνικής Υπηρεσίας εις τας Ιεράς 
Μητροπόλεις». 

ε. Την υπ’ αριθμ. 31/11.6.2010 Πράξιν του Μητροπολιτικοϋ 
Συμβουλίου της Ιεράς Μητροπόλεως Λαγκαδά. 

στ. Την από 18.6.2010 Απόφασιν της Δ.Ι.Σ. 

ζ. Την από 23.6.2010 Απόφασιν Αυτής, αποφασίζει: 

Την σύστασιν Τεχνικής Υπηρεσίας της Ιεράς Μητρο¬ 
πόλεως Λαγκαδά και ορίζει τα κάτωθι: 

1. Ως «Αναθέτουσα Αρχή» κατά την έννοιαν των Οδη¬ 
γιών 2004/18/ΕΚ και 2004/17/ΕΚ και του ελληνικού δι¬ 
καίου εναρμονίσεως πρός το κοινοτικόν (π.δ. 59/2007, 
60/2007), ως «Εργοδότης - Κύριος του έργου», «Φορεύς 
κατασκευής» κατά τον νόμον 3669/2008, ως «Δημόσι¬ 
ος Φορεύς» κατά τον νόμον 3389/2005 και τον νόμον 
3310/2005, ορίζεται το Μητροπολιτικόν Συμβούλιον της 
Ιεράς Μητροπόλεως Λαγκαδά. 

2. Ως «Προϊσταμένη Αρχή» κατά την έννοιαν του Ν. 3669/ 
2005, ορίζεται επίσης το Μητροπολιτικόν Συμβούλιον 
της Ιεράς Μητροπόλεως Λαγκαδά. 

3. Ως «Διευθύνουσα Υπηρεσία» κατά την έννοιαν του 
Ν. 3669/2008 και του Ν. 3316/2005, ορίζεται η Τεχνική 
Υπηρεσία της Ιεράς Μητροπόλεως Λαγκαδά. 

4. Ως «Επιβλέπουσα Υπηρεσία» ορίζονται τα μέλη της 
Τεχνικής Υπηρεσίας, τα οποία ασκούν τα καθήκοντα επι- 
βλέποντος Μηχανικού κατ’ ανάθεσιν. Επιπλέον καθήκοντα 
επιβλέποντος Μηχανικού δύνανται να ανατεθούν και εις 
έτερα πρόσωπα, ιδιώτας Μηχανικούς, οίτινες δύνανται να 
προσληφθούν εκ της Ιεράς Μητροπόλεως, δια συμβάσε- 
ως ορισμένου έργου ή ορισμένου χρόνου, προς κάλυψιν 
των αναγκών των εργολαβιών, αι οποίαι δεν δύνανται να 
καλυφθώσιν υπό των Τεχνικών Υπηρεσιών. 

Η εφαρμογή του θεσμικού πλαισίου εκτελέσεως των 
Δημοσίων Έργων διέπει τας καταρτισθησομένας Συμ¬ 
βάσεις εκτελέσεως έργων της Ιεράς Μητροπόλεως, υπό 
την έννοιαν ισχύος των διατάξεών του, ως συμβατικών 
ρητρών. 

Διαφωνίαι, αίτινες τυχόν προκόψουν, επιλύονται εις τα 
αρμόδια Δικαστήρια, με βάσιν την καθ’ ύλην και τόπον 
αρμοδιότητα, όπως αυτή ορίζεται από το Κ.Π.Α., μετά 
την εξάντλησιν της Προδικασίας, όπως αυτή προβλέπε- 
ται δια του Ν. 3669/2008 και του Ν. 3316/2005, αποφαινο- 
μένου επί των αιτήσεων θεραπείας του Μητροπολιτικού 
Συμβουλίου της Ιεράς Μητροπόλεως. 

Η σύνταξις μελετών των προς εκτέλεσιν έργων, πραγ¬ 
ματοποιείται υπό των Τεχνικών Υπηρεσιών, η δε θεώ- 
ρησις, αυτών υπό του Προϊσταμένου αυτής. 

Δια την δημοπράτησιν των έργων αι συνταχθείσαι με- 
λέται εγκρίνονται υπό της Προϊστάμενης Αρχής, δηλαδή 
το Μητροπολιτικόν Συμβούλιον, το οποίον εγκρίνει και 
την σχετικήν διακήρυξιν. 

Εις περίπτωσιν, καθ’ ην η Τεχνική Υπηρεσία αδυνατεί να 
σύνταξη και να εκπονήση τας σχετικός μελέτας, δύναται 
να ανατεθή η εκπόνησις αυτών εις ειδικόν έμπειρον επί 
του προς εκτέλεσιν έργου Μηχανικόν, κατόπιν αποφά- 
σεως της Προϊσταμένης Αρχής, και μετά εισήγησιν του 
Τεχνικού Συμβουλίου. Αι μελέται, αι οποίαι συντάσσονται 
υπό τρίτων, θεωρούνται υπό των Τεχνικών Υπηρεσιών και 
εγκρίνονται υπό της Προϊσταμένης Αρχής. 

Κατά ταύτα η οργάνωσις της Τεχνικής Υπηρεσίας 
δια την εκτέλεσιν εκκλησιαστικών έργων εις την Ιερόν 
Μητρόπολιν Λαγκαδά καθορίζεται ως κάτωθι: 

Α. Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροπόλεως 
Λαγκαδά. 

Β. Η Διευθύνουσα Υπηρεσία είναι η Τεχνική Υπηρεσία 
της Ιεράς Μητροπόλεως, η οποία στελεχώνεται εκάστο- 
τε εκ Μηχανικών συμβαλλομένων ή ανατιθεμένων. 

Αι αρμοδιότητες της Τεχνικής Υπηρεσίας είναι: 

- Εκπονεί τας μελέτας των τεχνικών και καλλιτεχνι¬ 
κών έργων, 

- Παρακολουθεί και εγκρίνει τας μελέτας που εκπο¬ 
νούν ιδιώτες Μηχανικοί για τα έργα της Ιεράς Μητρο¬ 
πόλεως, 


- Επιβλέπει και ελέγχει τας κατασκευάς, επισκευάς 
και συντηρήσεις των έργων Αυτής που εκτελούνται 
είτε με Ανάδοχον είτε με Αυτεπιστασίαν, συμφώνως 
με τας διατάξεις του Καν. 55/1974 της Ιεράς Συνόδου 
της Εκκλησίας της Ελλάδος τας συμπληρωματικός 
των αντιστοίχων Ν. 3669/2008 και 3316/2005 μετά των 
εκτελεστικών αυτών Προεδρικών Διαταγμάτων και των 
συμπληρωματικών και τροποποιητικών αυτών Νόμων, 
όπως ισχύουν έως σήμερον. 

Η Διεύθυνση της Τεχνικής Υπηρεσίας ασκείται υπό 
στελεχών διαθετόντων τα τυπικά προσόντα, τα απαι- 
τούμενα εκ των κειμένων διατάξεων περί Δημοσίων και 
Εκκλησιαστικών υπαλλήλων και επιπλέον έχοντα: 

- Δίπλωμα Μηχανικού Α.Ε.Ι. μετά πενταετούς αποδε¬ 
δειγμένης εμπειρίας εις μελέτας και επιβλέψεις τεχνι¬ 
κών έργων, 

- Αρτίαν γνώσιν μιας ξένης γλώσσης κατά προτίμησιν 
της αγγλικής και 

- Αρτίαν γνώσιν χρήσεως και προγραμμάτων Η/Υ. 

Η σύστασις Τεχνικής Υπηρεσίας δια του παρόντος 
Κανονισμού, ουδεμίαν δαπάνην προκαλεί εις βάρος του 
Προϋπολογισμού της Ιεράς Μητροπόλεως Λαγκαδά. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουνίου 2010 
Ο Πρόεδρος 

4 Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


I ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοηι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίπίβιτίθί: Γιίΐ ρ://νννννν. βί .9 γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ.ρή 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρι/Ζνννννν.θΐ.αΓ - ί-ίτΐίίΙ: νν6ίπη35ΐ6Γ.8ί@6{.<ιι· 











